คาดหุ้นปรับลงตามตลาดตปท.
แนวโน้มดัชนีเช้าปรับลงตามตลาดต่างประเทศ ตลาดกังวลผลการเลือกตั้งอิตาลี
26 ก.พ. 2556

แนวโน้มดัชนีเช้าปรับลงตามตลาดต่างประเทศ ตลาดกังวลผลการเลือกตั้งอิตาลี
นายอภิชาติ ผู้บรรเจิดกุล ผู้อำนวยการสานงานวิเคราะห์ บล.ทิสโก้ กล่าวว่า ตลาดหุ้นไทยวันนี้มีแนวโน้มปรับตัวลดลง จากผลการเลือกตั้งอย่างไม่เป็นทางการของอิตาลีที่ออกมาสร้างความไม่แน่นอนในการจัดตั้งรัฐบาล เนื่องจากคะแนนที่ออกมายังไม่ขาดลอย ส่งผลให้ตลาดหุ้นดาวน์โจนส์ปรับตัวลดลง 216 จุด และและเป็นปัจจัยกดดันให้ตลาดหุ้นในภูมิภาคเอเชียประบบตัวลดลงตามกันในช่วงเช้า
ส่วนปัจจัยภายนอกอื่นๆเกี่ยวกับความไม่แน่นอนการเมืองในยุโรปที่มีผลทำให้ค่าเงินยุโรปอ่อนค่าลงเมื่อเทียบกับดอลลาร์สหรัฐฯ ซึ่งค่าเงินดอลลาร์สหรัฐฯยังแข็งค่าอย่างต่อเนื่องกระตุ้นให้ต่างชาติเน้นการขายสุทธิในตลาดหุ้นไทยซึ่งเป็นปัจจัยกดดันตลาดอยู่      
พร้อมให้แนวต้าน 1,546-1,547 จุด แนวรับ 1,525 จุด